छात्रा ने जीती संयुक्त राष्ट्र नारा लेखन प्रतियोगिता  
दिल्ली के बाल भारती स्कूल की छात्रा आशना महेंद्रू ने मंगलवार को अंतर-विद्यालय ऑनलाइन नारा लेखन प्रतियोगिता जीत ली है।
दिल्ली के बाल भारती स्कूल की छात्रा आशना महेंद्रू ने मंगलवार को अंतर-विद्यालय ऑनलाइन नारा लेखन प्रतियोगिता जीत ली है। इस प्रतियोगिता का आयोजन संयुक्त राष्ट्र विश्व खाद्य कार्यक्रम (डब्लूएफपी) की ओर से किया गया था।   प्रतियोगिता में दिल्ली के 16 स्कूलों के छठी से ग्यारहवीं कक्षा तक के लगभग 750 छात्रों ने हिस्सा लिया।   कृषि एवं खाद्य विभाग के पूर्व सचिव टी. नंदा कुमार ने पुरस्कार अर्पण समारोह की अध्यक्षता की।   विश्व खाद्य दिवस के मौके पर कुमार ने कहा, "आज के युवा अधिक आत्मविश्वास के साथ दुनिया पर छाने की तमन्ना रखते हैं। हमारे देश ने तरक्की की है, लेकिन फिर भी देश में बड़ी संख्या में लोग कुपोषण का शिकार हैं। हमें खाद्य अपव्यय के प्रति जागरूक होने की जरूरत है, ताकि यह गरीबों को पर्याप्त मात्रा में उपलब्ध हो सके।"